Մեծ Իշխանասար (Իշխանասար լեռ)

Մեծ Իշխանասար, լեռնագագաթ՝ Սիւնիքի մէջԻշխանասար։ Անիկա Իշխանասար լեռնազանգուածին ամէնէն բարձր գագաթն է։

Մեծ Իշխանասար լեռը Իշխանասար լեռնազանգուածին ամէնէն բարձր կէտն է: Կը գտնուի Սիւնիքի եւ Արցախի սահմանագլխուն, Նորավան գիւղէն 9քմ հիւսիս արեւելք: Երեւանէն 207քմ հեռաւորութեան վրայ: Բարձրութիւնը՝ 3549մ: Լերան հիւսիսային լանջէն սկիզբ կ'առնէ Որոտանի ձախ՝ Նորավան վտակը, հիւսիս-արեւմուտքէն՝ Նորավան գետին ձախ վտակ Մեծձորը, իսկ հարաւ-արեւմտեան լանջէն՝ Որոտանի ձախ վտակ Վաղատինը, հարաւէն՝ Շամբ գետը: Լեռը ունի հրաբխային ծագում. լանջերը զառիթափ են, մասնատուած կիրճերով եւ ձորակներով:

Մեծ Իշխանասար լերան հիւսիսը կ'առանձնանայ Փոքր Իշխանասար լեռը: Հիւսիս արեւմուտքը Իշխանասարը կը միանայ Ծղուկ լեռնազանգուածին: Արեւելեան լանջին կը գտնուի սառցադաշտային ծագման Սեւ լիճը՝ 2666մ բարձրութեան վրայ: Լիճը ունի 1,6քմ երկայնք եւ 1,2քմ լայնք: Մակերեսը՝ շուրջ 2քառ. քմ, առաւելագոյն խորքը 7,5մ: Գրեթէ շրջանաձեւ է: Կը սնանի հալոցքային եւ մթնոլորտային տեղումներէն:

Սեւ լիճէն արեւելք Սագի լիճն է: Սագի լիճը նախորդէն շատ փոքր է. ամրան ընթացքին ջուրը գրեթէ կը ցամքի: Սեւ լիճին մէջ 1968-էն իշխան կը բազմանայ: Սագի լիճին շուրջը փարախներ տարածուած են: Լիճէն սկիզբ կ'առնէ Խոզնավար գետակը:

Երթուղիին երկայնքը՝ 35քմ է:

 Պատկերներ 

 Ծանօթագրութիւններ 

Ստորոգութիւն:Լեռներ այբբենական կարգով 
Ստորոգութիւն:Հայաստանի լեռնագագաթներ 
Ստորոգութիւն:Հրաբուխներ այբբենական կարգով 
Ստորոգութիւն:Հայաստանի հրաբուխներ 
Ստորոգութիւն:Սիւնիքի մարզի լեռներ